Държавен вестник, бр. 27, 2010 г., стр. 43

БРОЙ  27	
Д Ъ Р Ж А В Е Н  В Е С Т Н И К 	
СТР.  43  
Чл. 9. (1) В дейността си изпълнителният 
директор се подпомага от заместник изпълни­
телен директор.
(2) Трудовият договор със заместник из­
пълнителния директор се сключва, изменя и 
прекратява от изпълнителния директор съгла­
сувано с министъра на отбраната.
(3) Със заповед изпълнителният директор 
може да определя функции и да делегира пра­
вомощия на заместник изпълнителния директор.
(4) При отсъствие на изпълнителния дирек­
тор поради командировка извън страната или 
ползване на законоустановен отпуск неговите 
функции се изпълняват от заместник изпъл­
нителния директор за срока на отсъствието.
Чл. 10. Изпълнителният директор на аген­
цията:
1. ръководи и представлява агенцията и 
отговаря за нейната дейност;
2. представя на министъра на отбраната 
ежегоден доклад за дейността на агенцията;
3. представя на министъра на отбраната за 
утвърждаване проект на бюджетна сметка на 
агенцията;
4. представя на министъра на отбраната 
периодични и годишни отчети за изпълнението 
на бюджета на агенцията;
5. представя на министъра на отбраната за 
утвърждаване проект на годишна програма за 
капиталови разходи на агенцията;
6. предлага на министъра на отбраната 
за утвърждаване длъжностно разписание на 
агенцията;
7. назначава и освобождава главния секретар 
и държавните служители в агенцията;
8. назначава и освобождава служителите по 
трудово правоотношение в агенцията;
9. утвърждава вътрешни правила за органи­
зация на работната заплата на служителите в 
рамките на средната месечна брутна работна 
заплата на агенцията за съответния период;
10. определя ценовата политика на агенцията 
съгласувано с министъра на отбраната;
11. сключва договори, необходими за дей­
ността на агенцията и нейната администрация, 
съобразно своите правомощия;
12. утвърждава създадената в агенцията 
организация на счетоводството за задължи­
телно прилагане на двустранното счетоводно 
записване съгласно изискванията на Закона 
за счетоводството и счетоводната политика 
на агенцията;
13. издава индивидуални административни 
актове в рамките на своята компетентност;
14. утвърждава длъжностните характеристики 
на главния секретар и на пряко подчинените 
му държавни служители;
15. осъществява контакти и сътрудничи с 
държавни органи и с неправителствени орга­
низации, както и с международни организации 
и институции;
16. награждава с отличия и с парични или 
предметни награди служителите от агенцията 
за образцово изпълнение на служебните им 
задължения; стойността на паричната или 
предметната награда не може да надвишава 
размера на основната заплата на служителя.
Г л а в а  т р е т а
СТРУКТУРА И ФУНКЦИИ НА АГЕНЦИЯТА
Раздел I
Общи положения
Чл. 11. (1) Агенцията е организирана в 
обща и специализирана администрация според 
дейностите, които извършва.
(2) Общата численост на служителите в 
агенцията е 511 щатни бройки.
(3) Разпределението на числеността на 
служителите в административните звена на 
агенцията е посочено в приложението.
Чл. 12. Министърът на отбраната възлага 
конкретни задачи при изпълнението на функ­
циите и дейностите на агенцията по чл. 2.
Чл. 13. Изпълнителният директор на аген­
цията в рамките на своята компетентност 
дава задължителни указания за осигуряване 
изпълнението на актовете и разпорежданията 
на министъра на отбраната по отношение на 
дейностите, свързани с военните клубове и 
военно-почивното дело.
Чл. 14. Непосредственото ръководство на 
дирекциите в агенцията се осъществява от 
техните директори, които носят отговорност за 
точното и срочното изпълнение на конкретните 
задачи при осъществяване на своите функции.
Раздел II
Главен секретар
Чл. 15. (1) Главният секретар осъществява 
административното ръководство на агенцията 
в изпълнение на законите и разпорежданията 
на изпълнителния директор.
(2) Главният секретар ръководи, координи­
ра и контролира административнитe звена на 
агенцията за точното спазване на нормативните 
актове и разпорежданията на изпълнителния 
директор, като:
1. ръководи, координира и контролира до­
кументооборота;
2. ръководи отчета и контрола по изготвянето 
на заповеди и разпореждания на изпълнителния 
директор на агенцията;
3. утвърждава разходите за управление на 
агенцията;
4. изготвя проекта на бюджетна сметка на 
агенцията в частта є относно средствата, не­
обходими за административното осигуряване 
на дейността на агенцията;
5. утвърждава длъжностните характеристики 
на служителите в агенцията;